رسول حمزہ توف

رسول حمزہ تووچ حمزہ توف   (28 ستمبر 1923ء -  3 نومبر 2003ء ) روسی جمہوریہ داغستان کے بین الاقوامی شہرت یافتہ عوامی شاعراور نثرنگار ہیں۔

 حالات زندگی 
رسول حمزہ توف سوویت یونین کی جمہوریہ داغستان کے آوار گاؤں سدا میں مشہور شاعر حمزہ سداسا کے گھر 28 ستمبر 1923ء پیدا ہوئے۔ رسول حمزہ توف نے اپنے پہلے اشعار گیارہ سال کی عمر میں لکھے۔ ایک حیرت انگیز واقعے نے ان کی دل و دماغ کو جھنجھوڑ دیا تھا۔ 1934ء میں داغستان کے اس بلند پہاڑ ی گاؤں سدا میں جہاں وہ پیدا ہوئے تھے، تاریخ میں پہلی بار ایک ہوائی جہاز اترا تھا اور مشہور شاعر حمزہ سداسا کے بیٹے نے اس عجوبے کو دیکھ کر شاعری کے میدان میں پہلا قدم اتھایا۔ظ انصاری، تقی حیدر، موج ہوائے عصر، رادوگا اشاعت گھر، ماسکو سوویت یونین، 1985، ص 241 ہائی اسکول کی تعلیم، استادوں کی تربیت کا کالج، آوار زبان کا سفری تھیٹر، ریڈیو نامہ نگار۔ یہ تھے مرحلے ان کی جوانی کے سوانح کے۔ صحت کی حالت ایسی تھی کہ انھوں نے فوجی خدمات انجام نہیں دیں لیکن جب داغستان کی سرحد ہی پر جنگ ہو رہی تھی تو شاعر کے شاعر بیٹے نے دشمن پر اپنی نظموں اور گیتوں کے وار کیے، سوویت فوج کی فتوحات سے خود وجدان حاصل کیا اور اپنے ہم وطنوں کو کانامے انجام دینے کا ہمت و حوصلہ عطا کیاظ انصاری، تقی حیدر، موج ہوائے عصر، رادوگا اشاعت گھر، ماسکو سوویت یونین، 1985، ص 242 ۔ جنگ کے بعد انھوں نے ماسکو میں ادبیات کے انسٹی ٹیوٹ موسوم بہ گورکی سے 1950ء میں اپنی تعلیم مکمل کی۔http://www.encyclopedia.com/doc/1G2-2506300070.html یہیں بہت سے ادیبوں سے ان کی دوستی ہوئی، یہیں ان کی نظموں کے مجموعے یکے بعد دیگرے شائع ہوئے جنھیں سوویت یونین میں اور دنیا کے دوسرے ملکوں کے قارئین میں شہرت و مقبولیت حاصل ہوئی۔

ان کی شاعری وطن دوستانہ اور صدیوں پرانی عوامی دانش سے مملو ہے۔ کردار کی جرات، لوگوں کے باہمی رشتوں میں دلی تعلق، بلند ترین انقلابی آدرشوں کی خاطر کارنامے انجام دینے پر آمادگی نے رسول حمزہ توف کی شاعری کو لوگوں کے لیے ضروری بنا دیا ہے۔ رسول حمزہ توف داغستانی ادیبوں کی انجمن کے چیئرمیں رہ چکے ہیں۔ اس کے علاوہ رسول حمزہ توف نے الیکزاندر پشکن، لیرمونتوف اور مایاکوفسکی کی تخلیقات آوار زبان میں ترجمہ کیں۔

 تخلیقات 
 مجموعہ نثر 
 میرا داغستان (1968ء)

 مجموعہ نظم 
 میری پیدائش کا سال

 نظمیں 
 ماں اور بیٹا
 نوکِ شمشیر
 سالگرہ
 نسخہ الفت

 اعزازات 
 1952ء - سوویت ریاستی" اسٹالن انعام" 
 1963ء - لینن انعام 
 1974ء - ہیرو آف سوشلسٹ لیبر 
 2003ء - آرڈر آف سینٹ اینڈریو 
 چیئرمین انجمن مصنفین داغستان 
 2014ء - رسول حمزہ توف انعام کا اجرا 
 داغستان کا عوامی شاعر
 جواہر لال نہرو انعام 
 لیرمونتوف انعام
 فردوسی انعام

 وفات 
رسول حمزہ توف 80 سال کی عمر میں 3 نومبر 2003ء میں ماسکو، روس میں وفات پا گئے۔

 حوالہ جات 

زمرہ:آوار قوم
زمرہ:انقلابی ادب
زمرہ:بیسویں صدی کے روسی شعرا
زمرہ:بیسویں صدی کے شعرا
زمرہ:بیسویں صدی کے مرد مصنفین
زمرہ:داغستانی مصنفین
زمرہ:روسی شاعر
زمرہ:روسی شخصیات
زمرہ:روسی شعراء
زمرہ:روسی مرد شعرا
زمرہ:روسی مسلم شخصیات
زمرہ:روسی نثر نگار
زمرہ:سوویتی شعراء
زمرہ:سوویتی مرد مصنفین
زمرہ:1923ء کی پیدائشیں
زمرہ:2003ء کی وفیات

زمرہ:لینن پرائز کے وصول کنندگان
زمرہ:آرڈر آف لینن کے وصول کنندگان
زمرہ:اسٹالن پرائز کے وصول کنندگان